ประกาศอธิบดีกรมสรรพากรเกี่ยวกับภาษีเงินได้ (ฉบับที่ 332)เรื่อง กําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้สําหรับรายจ่ายที่ได้จ่ายเพื่อดําเนินโครงการภายใต้โครงการสานพลังประชารัฐหรือเพื่อสนับสนุนโครงการสานพลังประชารัฐที่ให้แก่มูลนิธิพาณิชย์สงเคราะห์-----------------------------------------------------------อาศัยอํานาจตามความในมาตรา 3 แห่งพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ 657) พ.ศ. 2561 อธิบดีกรมสรรพากรกําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้ สําหรับรายจ่ายที่ได้จ่ายเพื่อดําเนินโครงการภายใต้โครงการสานพลังประชารัฐ หรือเพื่อสนับสนุนโครงการสานพลังประชารัฐที่ให้แก่มูลนิธิพาณิชย์สงเคราะห์ ดังต่อไปนี้ข้อ ๑ ในประกาศนี้"คณะทํางานสานพลังประชารัฐ" หมายความว่า คณะทํางานสานพลังประชารัฐที่แต่งตั้งโดยคณะกรรมการภาครัฐและภาคเอกชนเพื่อขับเคลื่อนเศรษฐกิจของประเทศ (Public-Private Steering Committee) จํานวน 12 คณะย่อย ซึ่งคณะรัฐมนตรีมีมติเมื่อวันที่ 17 ธันวาคม พ.ศ. 2558 รับทราบการแต่งตั้งคณะทํางานดังกล่าวแล้ว ดังนี้(1) คณะทํางานด้านการยกระดับนวัตกรรมและผลิตภาพ(2) คณะทํางานด้านการดึงดูดการลงทุนและการพัฒนาโครงสร้างพื้นฐานของประเทศ(3) คณะทํางานด้านการส่งเสริมวิสาหกิจขนาดกลางและขนาดย่อมและวิสาหกิจเริ่มต้น(4) คณะทํางานด้านการยกระดับคุณภาพวิชาชีพ(5) คณะทํางานด้านการพัฒนาเศรษฐกิจฐานรากและประชารัฐ(6) คณะทํางานด้านการส่งเสริมการท่องเที่ยวและส่งเสริมอุตสาหกรรมการประชุมและจัดนิทรรศการ(7) คณะทํางานด้านการส่งเสริมการส่งออกและการลงทุนในต่างประเทศ(8) คณะทํางานด้านพัฒนาคลัสเตอร์ภาคอุตสาหกรรมแห่งอนาคต(9) คณะทํางานด้านการปรับแก้กฎหมายและกลไกภาครัฐ(10) คณะทํางานด้านการพัฒนาการเกษตรสมัยใหม่(11) คณะทํางานด้านการศึกษาพื้นฐานและการพัฒนาผู้นํา(12) คณะทํางานด้านการสร้างรายได้และการกระตุ้นการใช้จ่ายของประเทศข้อ ๒ บริษัทหรือห้างหุ้นส่วนนิติบุคคลที่จะได้รับสิทธิยกเว้นภาษีเงินได้สําหรับรายจ่ายที่ได้จ่ายเพื่อดําเนินโครงการภายใต้โครงการสานพลังประชารัฐ ตามมาตรา 3 แห่งพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ 657) พ.ศ. 2561 ต้องเป็นไปตามหลักเกณฑ์ วิธีการ และเงื่อนไข ดังต่อไปนี้(1) เป็นผู้ดําเนินโครงการภายใต้โครงการสานพลังประชารัฐ และจะต้องแสดงรายละเอียดของโครงการดังกล่าวเพื่อประกอบการใช้สิทธิยกเว้นภาษีเงินได้(2) จัดทํารายงานแสดงรายการค่าใช้จ่ายตามโครงการสานพลังประชารัฐ ซึ่งได้รับการรับรองจากหัวหน้าคณะทํางานสานพลังประชารัฐภาคเอกชนแต่ละคณะ โดยต้องมีรายการและข้อความอย่างน้อยตามแบบที่แนบท้ายประกาศนี้ และเก็บรักษารายงานแสดงรายการค่าใช้จ่ายดังกล่าว รวมทั้งเอกสารประกอบการลงรายงานไว้ณ สถานประกอบการ พร้อมที่จะให้เจ้าพนักงานประเมินตรวจสอบได้(3)สามารถแสดงหลักฐานต่อเจ้าพนักงานประเมินและพิสูจน์ได้ว่า รายจ่ายตาม (2) เป็นรายจ่ายตามโครงการสานพลังประชารัฐข้อ ๓ บริษัทหรือห้างหุ้นส่วนนิติบุคคลที่จะได้รับสิทธิยกเว้นภาษีเงินได้สําหรับรายจ่ายที่ได้จ่ายเพื่อสนับสนุนโครงการสานพลังประชารัฐที่ให้แก่มูลนิธิพาณิชย์สงเคราะห์ ตามมาตรา 3 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 657) พ.ศ. 2561 ต้องเป็นไปตามหลักเกณฑ์ วิธีการ และเงื่อนไข ดังต่อไปนี้(1) จะต้องจ่ายเป็นเงินเท่านั้น(2) สามารถแสดงหลักฐานการรับเงินซึ่งออกโดยมูลนิธิพาณิชย์สงเคราะห์ ที่มีข้อความว่าเป็น "รายจ่ายเพื่อสนับสนุนการดําเนินโครงการสานพลังประชารัฐ" และจัดทํารายงานแสดงรายการค่าใช้จ่ายที่ได้จ่ายเพื่อสนับสนุนโครงการสานพลังประชารัฐที่ให้แก่มูลนิธิพาณิชย์สงเคราะห์ พร้อมที่จะให้เจ้าพนักงานประเมินตรวจสอบได้(3) บริษัทหรือห้างหุ้นส่วนนิติบุคคลที่ได้ใช้สิทธิยกเว้นภาษีเงินได้สําหรับรายจ่ายที่ได้จ่ายเพื่อสนับสนุนโครงการสานพลังประชารัฐที่ให้แก่มูลนิธิพาณิชย์สงเคราะห์ต้องไม่นํารายจ่ายดังกล่าวที่ได้ใช้สิทธิยกเว้นภาษีเงินได้นั้นไปหักเป็นรายจ่าย ตามมาตรา 65 ตรี (3) แห่งประมวลรัษฎากรข้อ ๔ ประกาศนี้ให้ใช้บังคับสําหรับรายจ่ายที่ได้จ่ายเพื่อดําเนินโครงการภายใต้โครงการสานพลังประชารัฐ หรือเพื่อสนับสนุนโครงการสานพลังประชารัฐที่ให้แก่มูลนิธิพาณิชย์สงเคราะห์สําหรับรอบระยะเวลาบัญชีที่เริ่มในหรือหลังวันที่ 1 มกราคม พ.ศ. 2560 แต่ไม่เกินวันที่ 31 ธันวาคม พ.ศ. 2561ผู้มีอํานาจลงนาม - ประกาศ ณ วันที่ 14 ธันวาคม พ.ศ. 2561 เอกนิติ นิติทัณฑ์ประภาศ(นายเอกนิติ นิติทัณฑ์ประภาศ)อธิบดีกรมสรรพากร